Legal Document

Category: 1086

Text:
186. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 1 της 31 Δεκ. 1989/8 Ιαν. 1990 (ΦΕΚ Α΄  1) Προστασία των δικαιωμάτων των εργαζομένων σε περίπτωση αφερεγγυότητας του εργοδότη. Έχοντας υπόψη: 1.Τις διατάξεις της παρ. 4 του άρθρ. 16 του Νόμ. 1836/1989 «Προώθηση της απασχόλησης και της επαγγελματικής κατάρτισης και άλλες διατάξεις» (Α΄ 79). 2.Την με αριθ. 3741/43/14.11.1989 γνώμη του Δ.Σ. του Οργανισμού Απασχόλησης Εργατικού Δυναμικού. 3.Την αριθ. 750/1989 γνωμοδότηση του Συμβουλίου της Επικρατείας με πρόταση του Υπουργού Εργασίας, αποφασίζουμε: Σκοπός - πεδίο εφαρμογής «Άρθρ.1.-1.Σκοπός του «λογαριασμού προστασίας εργαζομένων από την αφερεγγυότητα του εργοδότη», είναι η πληρωμή ανεξόφλητων, λόγω αφερεγγυότητας του εργοδότη, αποδοχών μέχρι 3 μηνών, που προέρχονται από σύμβαση ή σχέση εξαρτημένης εργασίας και εμπίπτουν στο χρονικό διάστημα έξι (6) μηνών, που προηγείται της υποβολής της αιτήσεως ή της δηλώσεως για κήρυξη της πτώχευσης, εφόσον εκδοθεί απόφαση που κηρύσσει τον εργοδότη σε πτώχευση, ή από τη δημοσίευση της προβλεπόμενης, από τη νομοθεσία ιδιωτικής ασφάλισης, υπουργικής απόφασης περί ασφαλιστικής εκκαθάρισης, ή από τη δημοσίευση της απόφασης, με την οποία τίθεται σε εκκαθάριση ο εργοδότης. 2.Για την εφαρμογή του παρόντος δ/τος αφερέγγυος εργοδότης, σύμφωνα με το άρθρ. 44 του Νόμ. 2648/1998, είναι: α)το φυσικό ή νομικό πρόσωπο που περιέρχεται σε κατάσταση παύσεως ή αναστολής των πληρωμών του και κηρύσσεται σε πτώχευση με απόφαση του αρμόδιου δικαστηρίου. Αν η επιχείρηση αυτού του εργοδότη συνεχίζει να λειτουργεί παρά την κήρυξη σε πτώχευση, τότε ο εργοδότης δεν θεωρείται αφερέγγυος, β)επιχείρηση (προβληματική) που υποβάλλεται στην ειδική εκκαθάριση των άρθρ. 9 του Νόμ. 1386/1983 (ΦΕΚ 107 Α΄), 46 του Νόμ. 1892/1990 (ΦΕΚ 101/Α΄), και 14 του Νόμ. 2000/1991 (ΦΕΚ 206/Α΄), όπως ισχύουν, γ)Ασφαλιστική επιχείρηση της οποίας η άδεια λειτουργίας ανακλήθηκε με απόφαση του αρμοδίου υπουργού, λόγω παράβασης διατάξεων της ασφαλιστικής νομοθεσίας και τίθεται σε ασφαλιστική εκκαθάριση (αναγκαστική) σύμφωνα με το άρθρ. 12α του Ν.Δ. 400/1970 (ΦΕΚ 10/Α΄) όπως ισχύει, δ)κάθε εργοδότης, φυσικό ή νομικό πρόσωπο, που η επιχείρησή του τέθηκε, ύστερα από προβλεπόμενη από το νόμο διαδικασία, σε εκκαθάριση με σκοπό την ικανοποίηση των απαιτήσεων των δανειστών του και με αποτέλεσμα τη λύση των σχέσεων εργασίας με τους μισθωτούς του». Το μέσα σε « » άρθρ. 1 αντικαταστάθηκε ως άνω από την παρ. 1 άρθρου πρώτου Π.Δ. 151/16-19 Ιουλ. 1999 (ΦΕΚ Α΄ 149). Σύμφωνα δε με το άρθρο δεύτερο η ισχύς του Π.Δ/τος αρχίζει από τη δημοσίευσή του στην Εφημερίδα της Κυβερνήσεως. Είσπραξη εργοδοτικής εισφοράς Άρθρ.2.-Η εργοδοτική εισφορά που προβλέπεται από τις διατάξεις της παρ. 2 του άρθρ. 16 του Νόμ. 1836/1989 (Α΄ 79) είναι αυτοτελής, συνεισπράττεται υποχρεωτικά από το Ίδρυμα Κοινωνικών Ασφαλίσεων (Ι.Κ.Α.) μαζί με τις λοιπές εισφορές υπέρ του Οργανισμού Απασχολήσεως Εργατικού Δυναμικού (ΟΑΕΔ), στον οποίο και αποδίδεται, εφαρμόζονται δε και γι’ αυτή οι σχετικές διατάξεις του ΙΚΑ. Λειτουργία και Διαχείριση του Λογαριασμού Άρθρ.3.-1.Η διαχείριση του «Λογαριασμού προστασίας εργαζομένων από την αφερεγγυότητα του εργοδότη» υπάγεται στο Διοικητικό Συμβούλιο του ΟΑΕΔ και ενεργείται σύμφωνα με τις διατάξεις για τη διαχείριση της περιουσίας του Οργανισμού αυτού. 2.Για τη λειτουργία, διαχείριση και παρακολούθηση του Λογαριασμού, προβλέπονται διακεκριμένοι κωδικοί αριθμοί εσόδων και πληρωμών στον Προϋπολογισμό και Απολογισμό του Οργανισμού. Έλεγχος διαχείρισης Άρθρ.4.-1.Για τον έλεγχο της οικονομικής διαχείρισης του «Λογαριασμού προστασίας εργαζομένων από την αφερεγγυότητα του εργοδότη» εφαρμόζονται οι διατάξεις που ισχύουν κάθε φορά για τον τρόπο της οικονομικής διαχείρισης του ΟΑΕΔ. 2.Τα διαθέσιμα κεφάλαια του λογαριασμού κατατίθενται σε Τράπεζα σε ειδικό λογαριασμό «Ταμειακής Διαχείρισης» του ΟΑΕΔ και μπορούν να επενδύονται σύμφωνα με τις ισχύουσες κάθε φορά διατάξεις για τα κεφάλαια του ΟΑΕΔ ύστερα από έγκριση του Υπουργού Εργασίας. Πληρωμή αποδοχών-ΠεριορισμόςΆσκηση δικαιώματος-Δικαιώματα ΟΑΕΔ Άρθρ.5.-1.Η πληρωμή των ανεξόφλητων αποδοχών προς τους εργαζόμενους, που προβλέπεται από το άρθρ. 1 του παρόντος, είναι ανεξάρτητη από την εκπλήρωση ή όχι της υποχρέωσης που βαρύνει τον εργοδότη για την καταβολή της εισφοράς υπέρ του Λογαριασμού. (Αντί για τη σελ. 98,707) Σελ. 98,707(α) Τεύχος 1294-Σελ. 77 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) 15.Γ .β.185-186 Ενεργείται από την αρμόδια με βάση την έδρα της επιχείρησης ή εκμετάλλευσης Τοπική Υπηρεσία ή, αν αυτή δεν υπάρχει, Υπηρεσία Νομού του ΟΑΕΔ, στην οποία οι εργαζόμενοι οφείλουν να προσκομίσουν: «α.Βεβαίωση του συνδίκου της πτώχευσης ή του Γραμματέα του πτωχευτικού δικαστηρίου, για την περίπτ. α΄ της παρ. 2 του άρθρ. 1 του παρόντος, ή βεβαίωση του οικείου εκκαθαριστή για τις λοιπές περιπτώσεις, από την οποία να προκύπτει το ύψος των ανεξόφλητων αποδοχών που αναγγέλθηκαν προς επαλήθευση ή ικανοποίηση καθώς και ο χρόνος στον οποίο ανάγονται αυτές». Το μέσα σε « » εδάφιο αντικαταστάθηκε ως άνω από την παρ. 2 άρθρου πρώτου Π.Δ. 151/16-19 Ιουλ. 1999 (ΦΕΚ Α΄ 149). Σύμφωνα δε με το άρθρο δεύτερο η ισχύς του εδαφίου αρχίζει από τη δημοσίευσή του στην Εφημερίδα της Κυβερνήσεως. β)Υπεύθυνη Δήλωση Nόμ. 1599/1986 για το ύψος των ανεξόφλητων αποδοχών. γ)Τα ασφαλιστικά τους βιβλιάρια. 2.Η αρμόδια υπηρεσία του ΟΑΕΔ ζητάει από την αρμόδια Επιθεώρηση Εργασίας, η οποία υποχρεωτικά στέλνει μέσα σε 5 μέρες, επίσημο αντίγραφο της κατάστασης προσωπικού που της έχει υποβάλλει ο εργοδότης. 3.Η πληρωμή των ανεξόφλητων αποδοχών που καταβάλλονται στους εργαζόμενους από τον «Λογαριασμό προστασίας εργαζομένων από την αφερεγγυότητα του εργοδότη» σε καμιά περίπτωση δεν μπορεί να υπερβεί τις αποδοχές 3 μηνών, όπως προβλέπονται από τις αντίστοιχες συλλογικές συμβάσεις εργασίας. «4.Το δικαίωμα για πληρωμή ανεξόφλητων αποδοχών στον εργαζόμενο από το «Λογαριασμό προστασίας εργαζομένων από την αφερεγγυότητα του εργοδότη» ασκείται με έγγραφη αίτηση του εργαζομένου προς την αρμόδια, σύμφωνα με την παρ. 1 του άρθρου αυτού, Υπηρεσία του ΟΑΕΔ, το αργότερο μέσα σε ένα εξάμηνο από τη δημοσίευση της απόφασης για την κήρυξη του εργοδότη σε κατάσταση πτώχευσης ή από τη δημοσίευση της προβλεπόμενης από τη νομοθεσία Ιδιωτικής Ασφάλισης Υπουργικής απόφασης, περί ασφαλιστικής εκκαθάρισης ή από τη δημοσίευση της απόφασης με την οποία τίθεται σε εκκαθάριση ο εργοδότης». Η μέσα σε « » παρ. 4 αντικαταστάθηκε ως άνω από την παρ. 3 άρθρου πρώτου Π.Δ. 151/18-19 Ιουλ. 1999 (ΦΕΚ Α΄ 149). Σύμφωνα δε με το άρθρο δεύτερο η ισχύς του Π.Δ/τος αρχίζει από τη δημοσίευσή του στην Εφημερίδα της Κυβερνήσεως. Σελ. 98,708(α) Τεύχος 1294-Σελ. 78 5.Με την πληρωμή των ανεξόφλητων αποδοχών ο ΟΑΕΔ υποκαθίσταται αυτοδικαίως στα αντίστοιχα δικαιώματα των εργαζομένων. 6.Ο ΟΑΕΔ έχει επίσης δικαίωμα υποβολής έγκλησης για απλή ή δόλια χρεωκοπία και για το αδίκημα του άρθρου μόνου του Α.Ν. 690/1945 (Α΄ 292). Στις σχετικές δίκες ο ΟΑΕΔ δικαιούται να παρίσταται ως πολιτική αγωγή. Εισφορές Κοινωνικής Ασφάλισης Άρθρ.6.-1.Για το χρόνο για τον οποίο πληρώνονται σύμφωνα με το άρθρ. 1 του παρόντος οι ανεξόφλητες αποδοχές καταβάλλονται οι εισφορές κοινωνικής ασφάλισης. Οι εισφορές αυτές υπολογίζονται επί των αποδοχών που λαμβάνει ο εργαζόμενος από το Λογαριασμό. Η εισφορά του εργοδότη βαρύνει τον Λογαριασμό. Η εισφορά του εργαζομένου παρακρατείται από τις εξοφλούμενες αποδοχές. 2.Η κατά την προηγούμενη παράγραφο κράτηση της εισφοράς του εργαζόμενου ενεργείται από την αρμόδια Υπηρεσία του ΟΑΕΔ κατά την καταβολή των ανεξόφλητων αποδοχών και αποδίδεται με την εργοδοτική εισφορά στον οικείο Οργανισμό Κοινωνικής Ασφάλισης εντός δύο μηνών. Επίλυση διαφορών Άρθρ.7.-Για την επίλυση των διαφορών από την εφαρμογή του παρόντος μεταξύ Οργανισμού Απασχόλησης Εργατικού Δυναμικού και εργαζομένων εφαρμόζονται οι διατάξεις που ισχύουν κάθε φορά για την επίλυση διαφορών που αναφέρονται στην επιδότηση λόγω ανεργίας. 15.Γ .β.186 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) Εξασφάλιση δικαιωμάτων «Άρθρ.8.-Για τα δικαιώματα από τυχόν υφιστάμενα συστήματα επαγγελματικής ή διεπαγγελματικής ασφάλισης είτε με μορφή ομαδικού προγράμματος σε ασφαλιστική επιχείρηση, είτε με μορφή λογαριασμού που λειτουργεί στα πλαίσια της επιχείρησης, είτε με μορφή ομαδικού προγράμματος σε ιδιωτικό συνταξιοδοτικό ταμείο (PRIV ATE PENSION FUND), σε περίπτωση αφερεγγυότητας του εργοδότου ισχύουν τα ακόλουθα: Α.Τα υφιστάμενα, κατά το χρόνο αφερεγγυότητας του εργοδότου, συνταξιοδοτικά κεφάλαια με τη μορφή είτε μαθηματικού αποθέματος, είτε λογαριασμού συνταξιοδοτικών κεφαλαίων ανήκουν στους εργαζόμενους. Τα κεκτημένα δικαιώματα των εργαζομένων ως και τα δικαιώματα προσδοκίας για εφάπαξ ή περιοδικές παροχές των εργαζομένων, οι οποίοι έχουν ήδη αποχωρήσει από την επιχείρηση ή από την εγκατάσταση του εργοδότη την ημέρα επελεύσεως της αφερεγγυότητάς του εξασφαλίζονται ως εξής: α)Στην περίπτωση ομαδικού προγράμματος σε ασφαλιστική επιχείρηση ή σε ιδιωτικό συνταξιοδοτικό ταμείο, τα σχετικά κεφάλαια, τα οποία συγκεντρώνονται στην ασφαλιστική επιχείρηση ή στο ιδιωτικό ταμείο, εκκαθαρίζονται από εργοδότη και τους εκπροσώπους των εργαζομένων και διανέμονται στους εργαζόμενους από την ασφαλιστική επιχείρηση ή το ιδιωτικό συνταξιοδοτικό ταμείο, είτε με βάση το μαθηματικό απόθεμα, όταν πρόκειται για εγγυημένα προγράμματα (εγγυημένο τεχνικό (προεξοφλητικό) επιτόκιο-εγγυημένη παροχή), είτε με βάση τη συσσωρευμένη καθαρή εισφορά (περίπτωση προγραμμάτων με καθορισμένη εισφορά), είτε με βάση τη δεδουλευμένη παροχή (ACCRUED BENEFIT) ή την παρούσα αξία μελλοντικής παροχής (PROJECT BENEFIT) (περίπτωση προγραμμάτων με καθορισμένη παροχή). β.Στην περίπτωση λογαριασμού που λειτουργεί στα πλαίσια της επιχείρησης, τα σχετικά κεφάλαια εκκαθαρίζονται από τον εργοδότη και τους εκπροσώπους των εργαζομένων και διανέμονται στους εργαζόμενους, είτε με βάση την συσσωρευμένη καθαρή εισφορά (περίπτωση προγραμμάτων με καθορισμένη εισφορά), είτε με βάση τη δεδουλευμένη παροχή ή την παρούσα αξία μελλοντικής παροχής (περίπτωση προγραμμάτων με καθορισμένη παροχή). Β.Εφόσον στην επιχείρηση δεν υπάρχουν συμβούλια εργαζομένων, σύμφωνα με τα άρθρ. 1 και 2 του Νόμ. 1767/88 «Συμβούλια Εργαζομένων και άλλες εργατικές διατάξεις - Κύρωση της 135 Διεθνούς Σύμβασης Εργασίας» (63/Α), στην εκκαθάριση και στην διανομή συμμετέχει τριμελής επιτροπή που εκλέγεται από τους εργαζομένους με άμεση, μυστική και καθολική ψηφοφορία, σε συνέλευση που προσκαλείται από την συνδικαλιστική οργάνωση που έχει τα περισσότερα μέλη στην επιχείρηση. Γ .Αντιρρήσεις κατά του Πίνακα διανομής εκδικάζονται από το Μονομελές Πρωτοδικείο κατά την διαδικασία των ασφαλιστικών μέτρων. Δ.Υφιστάμενα δικαιώματα για περιοδικές ή εφάπαξ παροχές των εργαζομένων, περιλαμβανομένων και των εργαζομένων, που έχουν ήδη αποχωρήσει από την επιχείρηση ή από την εγκατάσταση του εργοδότη την ημέρα επελεύσεως της αφερεγγυότητάς του (παροχές επιζώντων), δεν παραβλάπτονται συνεπεία της αφερεγγυότητάς του και λαμβάνονται υπόψη στην διαδικασία διανομής των παρ. Α, Β και Γ ανωτέρω». Το μέσα σε « » άρθρ. 8 αντικαταστάθηκε ως άνω από την παρ. 4 άρθρου πρώτου Π.Δ. 151/16-19 Ιουλ. 1999 (ΦΕΚ Α΄ 149). Σύμφωνα δε με το άρθρο δεύτερο η ισχύς του Π.Δ/τος αρχίζει από τη δημοσίευσή του στην Εφημερίδα της Κυβερνήσεως. Έναρξη ισχύος Άρθρ.9.Η ισχύς του Π.Δ/τος αρχίζει από την ημερομηνία δημοσίευσής του στην Εφημερίδα της Κυβερνήσεως, εκτός των άρθρ. 2 και 5 η ισχύς των οποίων αρχίζει αντίστοιχα την πρώτη του τρίτου και την πρώτη του όγδοου μήνα από τη δημοσίευσή του στην Εφημερίδα της Κυβερνήσεως.